Doraemon: Nobita dan Alam Burung

, turut dikenali sebagai Doraemon dan Pahlawan Burung,http://www.lukinternacional.com/es/catalogo/doraemon-en-el-mgico-mundo-de-las-aves.html merupakan wayang gambar panjang Doraemon yang mula ditayangkan di Jepun pada 10 Mac 2001 berdasarkan jilid ke-21 siri buku komik Cerita Panjang Doraemon. Wayang gambar panjang merupakan filem Doraemon yang ke-22.

 Jalan Cerita 
Setelah menonton rancangan televisyen yang memaparkan tentang penemuan gambaran orang burung yang dijumpai di Afrika, Nobita berimpian untuk terbang dengan sayap seperti burung. Dia kemudiannya membina sayap kayunya sendiri selepas Doraemon enggan membantunya, walaupun dia gagal untuk terbang dengan sayap buatannya itu tanpa kenal erti penat lelah. Semasa membantu Shizuka untuk menangkap semula haiwan kesayangannya si burung kenari, mereka telah menyaksikan sebuah portal terowong masa (terowong burung) yang terbuka di langit dan seorang orang burung yang menunggang pesawat terbang keluar dari portal terowong burung tersebut. Dia kemudiannya memperkenalkan dirinya sebagai Gusuke, seorang orang burung yang tinggal di "Burutopia". Doraemon, Nobita, dan Shizuka membantu Gusuke mencari dan membaiki pesawat yang rosak itu yang dinamakan sebagai Angsa Salji kerana terhempas dan kemudiannya Nobita bersahabat dengan Gusuke. Ketika Gusuke ingin kembali ke alamnya, Gian dan Suneo cuba menangkapnya dan sempat berpaut pada pesawatnya yang turut sama membawa mereka berdua ke dalam portal terowong burung. Tatkala melihat kejadian tersebut, Doraemon, Nobita dan Shizuka pula menggunakan buluh terbang langsung terus mengekori mereka ke portal itu. 

Sebaik sahaja mereka tiba di Burutopia, Gian dan Suneo ditangkap oleh pasukan peronda gagak dan dibawa menghadap ke Panglima Seagrid, si burung bangkai yang merancang untuk melaksanakan hukuman kerana menceroboh. Sementara itu, Doraemon, Nobita, dan Shizuka pula menemui Gusuke berhampiran rumah Profesor Hou, si burung hantu selepas berjaya meloloskan diri daripada pasukan peronda gagak yang sama dengan bantuan perkhidmatan teksi burung unta . Hou menjelaskan bahawa Burungtopia adalah alam yang wujud berasingan dari dunia manusia dan hanya dihubungkan semasa penghijrahan burung melalui terowong burung yang dijaga oleh Pasukan Pengawasan Burung Berhijrah. Shijuka bertanya kepada Gusuke tentang keberadaan Gian dan Suneo tetapi telah di, Doraemon mengeluarkan "Topi Burung" yang boleh mengeluarkan sayap kepada si pemakainya, Doraemon telah mengampil topi penguin pada mulanya tetapi kemudian ditukar kepada topi burung merpati, Nobita topi itik (salah terjemahan dalam alih suara Bahasa Melayu sebagai burung pipit), dan Shizuka pula topi angsa. Mereka bertiga dan Gusuke seterusnya berjaya menyelamatkan Gian dan Suneo, dan Doraemon memberikan mereka Topi Burung, Gian memakai topi burung camar dan Suneo topi burung belatuk. Mereka kemudiannya kembali ke rumah Profesor Hou dan menerangkan tentang Panglima pasukan peronda yang benci dengan manusia. Dahulu, Seagrid pernah menjadi salah seorang anggota peronda, akan tetapi dia telah ditembak oleh manusia dan bersara tidak lama selepas kejadian itu dan kini cuba membalas dendam kepada manusia. Selepas Hou menasihatkan mereka untuk tetap berselindung kerana tidak ramai yang menyukai manusia di Burungtopia. Gusuke dan Hou menerangkan tentang Pokok Langit yang puncaknya tinggi tiada penghujungnya dan kawasan berawan yang dinamakan Awana. Gusuke juga turut memberitahu Nobita serta kawan-kawannya bahawa pertandingan lumba tahunan, "Pertandingan Ikaros" akan diadakan tidak lama lagi, yang digunakan untuk merekrut anggota Pasukan Peronda, dan bercadang supaya mereka bergabung tenaga. Semasa makan malam bersama ibu bapa Gusuke dan jirannya, Miyako, Gusuke mengakui bahawa dia sebenarnya tidak dapat terbang secara semula jadi akibat trauma jatuh semasa dia kecil. Sementara itu, Hou menterjemahkan batu bersurat Burutopia purba yang mengandungi maklumat mengenai Fonikia, seekor naga purba yang suka memusnahkan dunia. Kapten pasukan peronda gagak yang mengintip pergerakan Hou terus melaporkan kepada Seagrid, yang seterusnya membawa kepada penculikan Hou bagi mendapatkan lokasi Fonikia sehingga ia dapat menggunakannya untuk menghancurkan manusia. 

Semasa Pertandingan Ikaros yang bermatlamat meletakkan bulu pelepah ke Pokok Langit, Gusuke berjaya menduduki tempat pertama tetapi kemenangannya ditolak oleh Leftenan Babil, si burung falkon, dengan perintah Seagrid, menerangkan bahawa dia tidak terbang menggunakan kudratnya sendiri. Doremon dan rakan-rakannya kemudian menyedari bahawa Hou telah hilang dan selepas Doraemon mengetahui dengan lebih lanjut tentang Fonikia dengan membaca batu bersurat menggunakan Jeli Penterjemah, pergi mencari Ikaros, si burung helang legenda yang dipenjarakan di penjara Burutopia selepas mendapat tuduhan palsu Seagrid sebelum ini. Mereka berjaya meyakinkannya untuk menghentikan Seagrid dari membangkitkan Fonikia, yang tertanam di sebuah gunung. Semasa dalam perjalanan, mereka terjumpa projektor yang menayangkan hologram Torino Mamoru, ahli Ornitologi abad ke-23 yang sangat berminat untuk mewujudkan tempat selamat bagi burung, yang akhirnya membawa kepada penciptaan Burutopia pada garis masa alternatif dunia manusia. Walau bagaimanapun, mereka telah terlambat untuk menghentikan Seagrid kerana dia telah berjaya membangkitkan Fonikia. Doraemon cuba untuk mengubah Fonikia menjadi amoeba dengan menggunakan Pemancar Evolusi dan Pengunduran, tetapi niatnya terbantut oleh Babilon, yang menyebabkan pancaran Evolusi ditekan Fonikia menjadi lebih besar dan kuat. Fonikia tidak dapat dikawal oleh Seagrid dan terus melanggar amuk Burutopia. Semasa pertempuran yang semakin sengit, Gusuke bangkit menggunakan sayapnya sendiri untuk terbang dan berjaya mengumpan Fonikia ke puncak Pokok Langit, sementara Doraemon dan Nobita terbang ke puncaknya untuk mencari mesin masa Yoshu, untuk mencari Fonikia. Walaupun serangan itu tidak berkesan, Doraemon berjaya menghantar mesin dan Fonikia kembali ke zaman berbilion tahun yang lampau, iaitu sebelum Bumi wujud (Era Pra-Hadean). Kebakaran yang marak disebabkan api amukan Fonikia di Burutopia telah dipadamkan Doraemon dengan meletakkan tongkat air di dalam tasik puncak Pokok Langit. 

Menyambut kejayaan ke atas tertewasnya Fonikia, Gusuke diserlahkan sebagai anak Ikaros dan diberi kedudukan sebagai Kapten Pasukan Peronda Penghijrahan Burung. Nobita dan kawan-kawannya mengucapkan selamat tinggal kepada Gusuke sebelum kembali ke dunia mereka sambil diiringi Pasukan Peronda. 

 Lakon Suara 
 Watak  Suara  Doraemon  Nobuyo Ōyama  Nobita Nobi  Noriko Ohara  Shizuka Minamoto  Michiko Nomura  Takeshi "Gian" Goda  Kazuya Tatekabe  Suneo Honekawa  Kaneta Kimotsuki  Gusuke  Kyōko Tongū  Profesor Hou  Ichirō Nagai  Minako  Kyōko Hikami  Bapa angkat Gusuke  Bin Shimada  Ibu angkat Gusuke  Ai Orikasa  Adik lelaki angkat Gusuke  Yōko Teppōzuka  Tsubakuro  Rina Chinen  Tobio  Kappei Yamaguchi  Seagrid  Tōru Ōhira  Babilon  Yasunori Matsumoto  Pasukan Peronda Gagak  Masashi Hirose & Daisuke Gouri  Ikaros  Masane Tsukayama  Ootaka  Jōji Yanami  Profesor Torino  Hisaya Morishige  Teksi burung unta  Keiichi Nanba  Juruhebah TV  Noritsugu Watanabe  Pengawal Gagak  Jun'ichi Sugawara & Isshin Chiba  Pedandan  Takeshi Aono  Kakak Pelanggan Rikako Aikawa  Bangau  Hiroko Emori  Camar  Roko Takizawa  Ayam  Tomie Kataoka  Burung unta  Chafurin  Mama Nobita  Sachiko Chijimatsu  Dekisugi  Sumiko Shirakawa 

 Rujukan 

 Pautan luar 

 Doraemon Filem 25 halaman  

Kategori:Filem anime
Kategori:Filem Jepun
Kategori:Filem 2001
Kategori:Semua rencana dengan pautan luar mati
Kategori:Rencana yang mengandungi teks bahasa Jepun
Kategori:Filem bahasa Jepun